
PATVIRTINTA
Šiaulių miesto savivaldybės tarybos
2024 m.	 d. sprendimu 
Nr. T- 




 SKYRIUS


.	Šiaulių miesto savivaldybės globos namų nuostatai (toliau – Nuostatai) reglamentuoja Šiaulių miesto savivaldybės globos namų (toliau – Globos namai) teisinę formą, savininką, savininko teises ir pareigas įgyvendinančią instituciją ir jos kompetenciją, veiklos tikslą, rūšis, funkcijas ir uždavinius, įstaigos teises ir pareigas, vadovo skyrimo ir atleidimo tvarką, jo kompetenciją, įstaigos veiklos kontrolę, viešųjų pranešimų paskelbimo, įstaigos reorganizavimo, pertvarkymo, likvidavimo ir nuostatų keitimo tvarką.
.	Globos namai savo veikloje vadovaujasi Lietuvos Respublikos Konstitucija, Lietuvos Respublikos civiliniu kodeksu, Lietuvos Respublikos vietos savivaldos įstatymu, Lietuvos Respublikos socialinių paslaugų įstatymu, Lietuvos Respublikos biudžetinių įstaigų įstatymu ir kitais Lietuvos Respublikos įstatymais (toliau – įstatymai), Lietuvos Respublikos Vyriausybės (toliau – Vyriausybė) nutarimais, Socialinių paslaugų katalogu, Lietuvos Respublikos socialinės apsaugos ir darbo ministerijos ir kitais teisės aktais, Šiaulių miesto savivaldybės (toliau – Savivaldybė) tarybos sprendimais, Savivaldybės mero (toliau – meras) potvarkiais, Nuostatais ir kitais Lietuvos Respublikos teisės aktais.
.	Pagal savo prievoles Globos namai atsako tik savo lėšomis. Išieškojimas pagal Globos namų prievoles vykdomas Lietuvos Respublikos civilinio proceso kodekse nustatyta tvarka.
.	Globos namų interneto svetainėje turi būti skelbiama Lietuvos Respublikos civilinio kodekso 2.44 straipsnyje nurodyta informacija.
.	Globos namai yra ribotos civilinės atsakomybės viešasis juridinis asmuo, turintis ūkinį, finansinį, organizacinį ir teisinį savarankiškumą, savo antspaudą, sąskaitas bankuose.
.	Globos namai yra globojamo ar rūpinamo asmens atstovas pagal įstatymą, turintis įstatymų nustatyta tvarka užtikrinti asmens globą (rūpybą), ginti jo teises, teisėtus interesus ir atstovauti jam. 
.	Globos namų pavadinimas – Šiaulių miesto savivaldybės globos namai, įregistruotas Juridinių asmenų registre, įmonės kodas 191784958.
.	Globos namų teisinė forma – biudžetinė įstaiga.
.	Globos namų buveinė: Energetikų g. 20A, 79237 Šiauliai.
.	Globos namai neatsako už savininko (steigėjo) (toliau – savininkas) įsipareigojimus.
.	Globos namų finansiniai metai sutampa su kalendoriniais metais.
.	Globos namų veikla yra neterminuota.
.	Globos namai yra paramos gavėjas, veikiantis Lietuvos Respublikos įstatymu nustatyta tvarka.

.	Globos namų savininkas – Savivaldybė, Vasario 16-osios g. 62, Šiauliai.
.	Globos namų savininko teises ir pareigas įgyvendina meras, išskyrus tas biudžetinės įstaigos savininko teises ir pareigas, kurios yra priskirtos išimtinei ir paprastajai Savivaldybės tarybos kompetencijai (jeigu paprastosios Savivaldybės tarybos kompetencijos įgyvendinimo Savivaldybės taryba nėra perdavusi merui).
.	Savininko teises ir pareigas įgyvendinančios institucijos (mero) kompetencija:
.	 priimti į pareigas ir atleisti iš jų Globos namų direktorių, įgyvendinti kitas funkcijas, susijusias su Globos namų direktoriaus darbo santykiais, Lietuvos Respublikos darbo kodekso ir kitų teisės aktų nustatyta tvarka;
.	nustatyti maksimalų etatų skaičių Globos namuose;
.	priimti sprendimą dėl Globos namų filialo steigimo ir jo veiklos nutraukimo;
.	priimti sprendimą dėl Globos namų buveinės pakeitimo;
.	spręsti kitus, kituose įstatymuose ir Globos namų nuostatuose jo kompetencijai priskirtus klausimus.
.	Savininko teises ir pareigas įgyvendinančios institucijos (Savivaldybės tarybos) kompetencija:
.	tvirtinti ir keisti Globos namų nuostatus;
.	skirti ir atleisti likvidatorių arba sudaryti likvidacinę komisiją ir nutraukti jos įgaliojimus;
.	priimti sprendimą dėl Globos namų reorganizavimo, pertvarkymo ar likvidavimo.

 SKYRIUS
GLOBOS NAMŲ VEIKLOS TIKSLAS, RŪŠYS, UŽDAVINIAI IR
FUNKCIJOS

.	Globos namų veiklos tikslas – teikti socialines paslaugas ir užtikrinti paslaugų gavėjams reikiamos pagalbos ir paslaugų pagal individualius poreikius suteikimą, sudaryti tinkamas, žmogaus orumą išsaugančias gyvenimo sąlygas,  teikti kokybiškas socialines paslaugas.
.	Globos namų veiklos rūšys pagal Ekonominės veiklos rūšių klasifikatorių:
.	 stacionarinė pagyvenusiųjų ir neįgaliųjų asmenų globos veikla, kodas 87.30;
.	kita stacionarinė globos veikla, kodas 87.90;kita žmonių sveikatos priežiūros veikla, kodas 86.90;
.	nesusijusio su apgyvendinimu socialinio darbo su pagyvenusiais ir neįgaliaisiais asmenimis veikla, kodas 88.10;
.	kita, niekur kitur nepriskirta, nesusijusi su apgyvendinimu socialinio darbo veikla, kodas 88.99;
.	kita, niekur kitur nepriskirta, asmenų aptarnavimo veikla, kodas 96.09;
.	kitų maitinimo paslaugų teikimas, kodas 56.29;
.	kitas, niekur kitur nepriskirtas, švietimas, kodas 85.59;
.	fizinės gerovės užtikrinimo veikla, kodas 96.04;
.	kita, niekur kitur nepriskirta, asmenų aptarnavimo veikla, kodas 96.09;
.	nuosavo arba nuomojamojo nekilnojamojo turto nuoma ir eksploatavimas, kodas 68.20;
.	kitas, niekur kitur nepriskirtas, keleivinis sausumos transportas, kodas 49.39.
.	Globos namų uždaviniai yra šie:
.	teikti socialinės globos paslaugas Globos namuose ir paslaugų gavėjo namuose;
.	 teikti socialinės priežiūros paslaugas Globos namuose;
.	didinti socialinių paslaugų prieinamumą miesto gyventojams;
.	teikti prevencines, bendrąsias ir specialiąsias socialines paslaugas Globos namuose ir paslaugų gavėjo namuose, atsižvelgiant į asmens (šeimos) socialinių paslaugų poreikį, ir užtikrinti teikiamų socialinių paslaugų kokybę.
.	Globos namai, įgyvendindami nurodytus uždavinius, vykdo šias funkcijas:
.	teikia ilgalaikės ir trumpalaikės socialinės globos paslaugas senyvo amžiaus asmenims ir suaugusiems asmenims su  negalia ar sunkia negalia institucijoje;
.	teikia dienos socialinės globos ir laikino atokvėpio paslaugas senyvo amžiaus asmenims ir suaugusiems asmenims su negalia ar sunkia negalia institucijoje;
.	teikia socialinės globos paslaugas senyvo amžiaus ir suaugusiems asmenims su negalia asmens namuose: integralios pagalbos (dienos socialinės globos ir slaugos), dienos socialinės globos, laikino atokvėpio paslaugas;
.	teikia akredituotas socialinės priežiūros paslaugas: apgyvendinimo Savarankiško gyvenimo namuose, apsaugoto būsto, socialinių dirbtuvių, intensyvios krizės įveikimo pagalbos (laikino apgyvendinimo, jei asmuo (šeima) dėl patirto smurto, prievartos ar kitų priežasčių negali naudotis savo gyvenamąja vieta);
.	teikia bendrąsias (informavimo, konsultavimo, tarpininkavimo ir atstovavimo, maitinimo organizavimo, sociokultūrines, reabilitacijos ir kt.) socialines paslaugas Globos namų paslaugų gavėjams, jų šeimų nariams;
.	atlieka asmenų (senyvo amžiaus asmenų ir suaugusių asmenų su negalia) (šeimos) socialinių paslaugų poreikio vertinimą, socialinės globos vertinimą;
.	vertina asmenų gebėjimus pasirūpinti savimi, priimti kasdienius sprendimus ir rengia  išvadas;
.	atlieka asmens, sukakusio senatvės pensijos amžių, individualios pagalbos poreikio įvertinimą, užpildant klausimyną individualiam pagalbos poreikiui nustatyti; 
.	vertina asmens (šeimos) finansines galimybes mokėti už socialines paslaugas ir nustatyto asmens (šeimos) mokėjimo už socialines paslaugas dydį;
.	aprūpina Globos namų paslaugų gavėjus reikalingu inventoriumi;
.	teikia socialinės globos paslaugas pagal sudarytus individualius socialinės globos planus;
.	organizuoja Globos namų paslaugų gavėjams maitinimą;  
.	organizuoja ir (ar) teikia sveikatos priežiūros paslaugas Globos namų paslaugų gavėjams asmens sveikatos priežiūrą reglamentuojančių teisės aktų nustatyta tvarka;
.	organizuoja Globos namų paslaugų gavėjų aprūpinimą proteziniais, ortopediniais gaminiais, klausos aparatais, akiniais, neįgaliųjų vežimėliais ir kitomis techninės pagalbos priemonėmis;
.	užtikrina sanitarinį, higieninį ir priešepideminį režimą Globos namuose;
.	užtikrina paslaugų gavėjams saugią, individualios pagalbos poreikį atitinkančią pritaikytą aplinką, reikalingą jų kasdieniam gyvenimui ir paslaugoms gauti;
.	organizuoja paslaugų gavėjų kasdienių gyvenimo įgūdžių ugdymą, darbinę veiklą, laisvalaikį ir užimtumą, o prireikus – religinių paslaugų teikimą; 
.	tvarko paslaugų gavėjų bylas ir kitą Globos namų veiklos dokumentaciją;
.	organizuoja specialaus transporto paslaugas Globos namų paslaugų gavėjams;
.	vykdo globėjo (rūpintojo) pareigas, atstovauja paslaugų gavėjų interesams institucijose ir įstaigose, nevyriausybinėse organizacijose, gina jų teises ir teisėtus interesus;
.	organizuoja seminarus, praktinių užsiėmimų ciklus ir mokymus Globos namų ir kitų socialinių įstaigų specialistams, paslaugų gavėjų tėvams, globėjams (rūpintojams);
.	sudaro savanoriškos veiklos sąlygas, taip pat sąlygas studentams, socialinio darbo ir specialiojo ugdymo praktikoms atlikti;
.	dalyvauja tarptautiniuose projektuose, rengia ir įgyvendina socialinės paramos programas ir projektus;
.	bendradarbiauja su kitomis įstaigomis, įmonėmis ir nevyriausybinėmis organizacijomis, socialiniais partneriais;
.	suveda duomenis apie suteiktas paslaugas į Socialinės paramos šeimai informacinę sistemą (SPIS);
.	vykdo kitas įstatymų ir teisės aktų jam pavestas funkcijas.

.	Globos namai, turi teisę:
.	 pasirinkti tinkamas darbo formas ir metodus;
.	gauti iš valstybės ir savivaldybių institucijų, įstaigų informaciją, išvadas, pasiūlymus ir kitokią medžiagą, kurios reikia sprendžiant Globos namų kompetencijai priskirtus klausimus;
.	teikti atitinkamoms valstybės ir savivaldybių institucijoms, įstaigoms pasiūlymus dėl socialinių paslaugų teikimo;
.	pasitelkti savo darbui reikalingus specialistus pagal sutartis;
.	Lietuvos Respublikos labdaros ir paramos įstatymo nustatyta tvarka gauti paramą veiklos tikslams ir funkcijoms įgyvendinti;
.	naudotis patikėjimo teise perduotu Savivaldybės turtu;
.	suderinęs su savininku, skelbti konkursus, susijusius su Globos namų veikla;
.	dalyvauti pasitarimuose, svarstymuose ir pan., susijusiuose su Globos namų veikla;
.	palaikyti ryšius su rajonų, šalies ir užsienio socialinės paskirties įstaigomis, paramos ir labdaros fondais, nevyriausybinėmis organizacijomis ir pan.;
.	teikti mokamas socialines paslaugas paslaugų gavėjams teisės aktų nustatyta tvarka;
.	atsiskaityti už atliktus darbus ir paslaugas bet kuria sutarta forma, neprieštaraujančia Lietuvos Respublikos įstatymams ir kitiems teisės aktams;
.	kurti ir dalyvauti formuojant savivaldybės socialinių paslaugų informacines sistemas;
.	į kitas įstatymų ir teisės aktų suteiktas teises.
.	Globos namai privalo:
.	užtikrinti bendrųjų, specialiųjų ir socialinės globos paslaugų teikimą Globos namuose ir asmens namuose;
.	naudoti lėšas tik Nuostatuose nurodytiems uždaviniams vykdyti ir tik pagal asignavimų valdytojų patvirtintas programas;
.	teikti ataskaitas apie Globos namų veiklą ir suteiktas socialines paslaugas;
.	diegti ir tobulinti vidinę darbo kokybės kontrolės sistemą;
.	pagal kompetenciją konsultuoti juridinius ir fizinius asmenis;
.	užtikrinti informacijos apie paslaugos gavėją konfidencialumą, išskyrus atvejus, kai informaciją pateikti reikalauja įstatymai ir kiti teisės aktai;
.	vykdyti įsipareigojimus pagal sudarytas sutartis;
.	užtikrinti savo darbuotojams saugias darbo sąlygas;
.	rengti sąmatų projektus ir garantuoti Globos namų finansinių ir statistinių ataskaitų teisingumą ir pateikimą laiku; 
.	informuoti visuomenę apie Globos namų veiklą;
.	kreiptis į savininko teises ir pareigas įgyvendinančias institucijas dėl Nuostatų papildymo ir pakeitimo;
.	turėti teisės aktų nustatyta tvarka reikalingas licencijas (leidimus) Globos namų veiklai, numatytai Nuostatuose, užtikrinti;
.	Globos namai gali turėti kitų įstatymuose ir kituose teisės aktuose nustatytų teisių ir pareigų.

.	Globos namų vadovas yra Globos namų direktorius – vienasmenis Globos namų valdymo organas, kuris atsako už Globos namų veiklos organizavimą.
.	Globos namų direktorius išrenkamas viešo konkurso būdu teisės aktų nustatyta tvarka.
.	Sprendimą dėl direktoriaus priėmimo į pareigas, jo atleidimo arba atšaukimo iš pareigų priima meras Darbo kodekso, Nuostatų ir kitų teisės aktų nustatyta tvarka. Be kitų darbo sutarties pasibaigimo pagrindų, darbo sutartis su direktoriumi taip pat pasibaigia mero potvarkiu atšaukus jį iš pareigų. Direktorius gali būti atšaukiamas iš pareigų, jei jis praranda nepriekaištingą reputaciją ar kitaip prarandamas pasitikėjimas juo. Dėl Globos namų direktoriaus atšaukimo iš pareigų priimamas mero potvarkis.
.	Globos namų direktoriui laikinai nesant (ligos, atostogų, komandiruotės metu ir kitais atvejais), jo pareigas eina Globos namų direktoriaus pavaduotojas socialiniams reikalams, o jo nesant – kitas specialistas, paskirtas mero potvarkiu.
.	Globos namų direktoriaus išsilavinimo reikalavimai, kadencijos trukmė, nepriekaištingos reputacijos ir kiti reikalavimai atitinka biudžetinių įstaigų veiklą reglamentuojančiuose įstatymuose ir kituose teisės aktuose nustatytus reikalavimus.
.	Globos namų direktorius:
.	 vadovauja Globos namams ir atsako už jų  veiklą;
.	organizuoja Globos namų darbą, kad būtų įgyvendinti Globos namų veiklos tikslai ir vykdomos nustatytos funkcijos;
.	rengia ir teikia Savivaldybės tarybai tvirtinti Nuostatus, Globos namų teikiamų socialinių paslaugų kainas ir kt.;
.	leidžia įsakymus jo kompetencijai priskirtais klausimais, organizuoja ir kontroliuoja jų vykdymą;
.	užtikrina, kad Globos namų veikloje būtų laikomasi Lietuvos Respublikos įstatymų, Lietuvos Respublikos Vyriausybės nutarimų, Savivaldybės tarybos sprendimų ir kitų teisės aktų; 
.	įstatymų nustatyta tvarka priima į pareigas ir atleidžia iš jų Globos namų darbuotojus, užtikrina jų profesinį tobulėjimą, skatina juos ir skiria jiems drausmines nuobaudas, užtikrina darbuotojams saugias darbo sąlygas, sudaro sąlygas kelti kvalifikaciją ir atestuotis,  rūpinasi, kad specialistų komandoje dirbtų tinkamas asmenines savybes turintis personalas;
.	nustato Globos namų struktūrą ir darbuotojų pareigybių sąrašą, neviršydamas darbo užmokesčiui skirtų lėšų, 
.	tvirtina Globos namų darbuotojų pareiginius nuostatus, vidaus darbo tvarkos taisykles, saugos darbe instrukcijas ir kitus Globos namų vidaus administravimą reglamentuojančius dokumentus;
.	nustato Globos namų darbuotojų darbo apmokėjimo sistemą, jeigu Globos namuose nėra sudaryta kolektyvinė sutartis;
.	organizuoja Globos namų finansinę apskaitą pagal Lietuvos Respublikos finansinės apskaitos įstatymą;
.	atsako už teisingą Globos namų lėšų panaudojimą ir atsiskaitymą laiku už panaudotas lėšas ir užtikrina racionalų ir taupų lėšų ir turto naudojimą;
.	užtikrina veiksmingą Globos namų vidaus kontrolės sistemos sukūrimą, jos veikimą ir tobulinimą;
.	atstovauja Globos namams teisme ar kitose valstybės ar savivaldybių institucijose, įstaigose ir organizacijose teisės aktų nustatyta tvarka;
.	teikia informaciją visuomenei apie Globos namų veiklą, vykdomas programas; 
.	rengia ir įgyvendina įvairius projektus, skirtus socialinių paslaugų infrastruktūros plėtrai ir pan.;
.	teikia ataskaitas teisės aktų nustatyta tvarka apie Globos namų veiklą, suteiktas socialines paslaugas;
.	 sudaro sutartis su fiziniais ir juridiniais asmenimis, nevyriausybinėmis organizacijomis, labdaros ir paramos fondais, savanoriais kad būtų užtikrintas Globos namams nustatytų uždavinių ir funkcijų vykdymas;
.	Globos namų direktorius gali turėti ir kitų jam Globos namų nuostatuose arba kituose teisės aktuose nustatytų funkcijų.
.	Globos namų veikla grindžiama skaidrumo, atskaitomybės, viešumo principais.

.	Globos namų darbuotojai priimami į pareigas, atleidžiami iš jų ir jų darbo užmokestis nustatomas vadovaujantis Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais.
.	 Globos namų savininko jam perduotas ir Globos namų įgytas turtas nuosavybės teise priklauso Globos namų savininkui, o Globos namai turtą valdo, naudoja ir juo disponuoja Lietuvos Respublikos įstatymų ir kitų teisės aktų nustatyta tvarka.
.	Globos namų lėšų šaltiniai yra:
.	 Lietuvos Respublikos valstybės biudžeto lėšos;
.	savivaldybės biudžeto lėšos;
.	 fondų, organizacijų, kitų juridinių ir fizinių asmenų dovanotos ar kitaip teisėtais būdais perduotos lėšos, tikslinės paskirties lėšos pagal pavedimus;
.	kitos teisėtai įgytos lėšos.
.	Visos lėšos naudojamos pagal patvirtintas sąmatas, vadovaujantis šių lėšų panaudojimą reglamentuojančių teisės aktų nuostatomis.
.	Globos namų buhalterinė apskaita tvarkoma centralizuotai savininko įgaliotos įstaigos.
.	Globos namų finansinė veikla kontroliuojama teisės aktų nustatyta tvarka.

.	Globos namų funkcijų įgyvendinimo priežiūrą atlieka savininko teises ir pareigas įgyvendinanti institucija ar jos įgaliotos institucijos, kitos įstatymais ir kitais teisės aktais įgaliotos institucijos.

.	Pranešimai, kuriuos pagal Lietuvos Respublikos teisės aktus ar šiuos Nuostatus reikia paskelbti viešai, skelbiami įstaigos interneto svetainėje www.siauliuglobosnamai.lt teisės aktų nustatyta tvarka, prireikus – teisės aktų nustatyta tvarka Globos namų  savininko interneto svetainėje. 
.	Pranešimai apie Globos namų  likvidavimą, reorganizavimą ar pertvarką skelbiami spaudoje Lietuvos Respublikos biudžetinių įstaigų įstatymo ir kituose teisės aktuose numatytais atvejais nustatyta tvarka ir terminais ir (arba) pranešama visiems įstatymų numatytiems asmenims pasirašytinai ir (arba) registruotu laišku. Pranešimuose turi būti nurodyta visa informacija, kurią pateikti reikalauja Lietuvos Respublikos civilinis kodeksas ir Lietuvos Respublikos biudžetinių įstaigų įstatymas.

.	Globos namus reorganizuoja, pertvarko arba likviduoja savininko teises ir pareigas įgyvendinanti institucija – Savivaldybės taryba Lietuvos Respublikos teisės aktų nustatyta tvarka.

.	Nuostatų keitimo tvarka nesiskiria nuo nurodytosios Lietuvos Respublikos biudžetinių įstaigų įstatyme. 
.	Jei pasikeičia teisės aktai, reglamentuojantys Globos namų veiklą, ir jei aukštesnės galios teisės aktai atitinkamus klausimus reglamentuoja kitaip nei Nuostatai, taikomos tų teisės aktų nuostatos.
.	Tai, kas nereglamentuota šiuose Nuostatuose, sprendžiama taip, kaip numatyta Lietuvos Respublikos teisės aktuose.

___________________________




